સારાંશ માટે દસ્તાવેજ: 'ખેડૂત આંદોલન અંગે ખોટા અને ઉશ્કેરણીજનક માહિતી ફેલાવી રહેલા ટ્વિટર ઍકાઉન્ટ્સ બંધ કરવા' બાબતે મોદી સરકાર અને ટ્વિટર વચ્ચે વિવાદ થયો છે.

પીટીઆઈના અહેવાલ અનુસાર ભારત સરકારે કથિત રીતે પાકિસ્તાન અને ખાલિસ્તાન સમર્થકોના 1178 ઍકાઉન્ટ બંધ કરવા માટે ટ્વિટરને આદેશ કર્યો છે. સરકારે ટ્વિટર ઍકાઉન્ટ્સની માહિતી પણ આપી હતી.

ટ્વિટરે સરકારના આદેશ પ્રમાણે પગલાં લીધાં છે અને બુધવારે ટ્વિટર ઇન્ડિયાના સત્તાવાર બ્લૉગમાં કહેવામાં આવ્યું કે કંપનીએ 500થી વધુ ટ્વિટર ઍકાઉન્ટ્સ બંધ કરી દીધાં છે, જે સ્પષ્ટ રીતે સ્પેમની શ્રેણીમાં આવતાં હતાં અને પ્લૅટફૉર્મનો ખોટો ઉપયોગ કરી રહ્યાં હતાં.

જોકે ટ્વિટરની કાર્યવાહીથી સંતોષ ન થતાં ભારત સરકારે ટ્વિટર સામે એક નવું શસ્ત્ર ઉગામ્યું છે. ભારત સરકારના મંત્રીઓ અને જુદા-જુદા વિભાગો ભારતીય માઇક્રો-બ્લૉગિંગ ઍપ કૂમાં જોડાયા છે.

કેન્દ્રીય મંત્રી પીયૂષ ગોયલે ટ્વીટ કરીને જણાવ્યું, "હું હવે કૂમાં છું. રિયલ-ટાઇમ, ઍક્સાઇટિંગ અને ઍક્સક્લુઝીવ અપડેટ માટે આ ભારતીય માઇક્રો-બ્લૉગિંગ ઍપમાં મારી સાથે જોડાઓ. ચાલો કૂમાં પોતાના વિચારો અને આઇડિયાઝ શૅર કરીએ."

મધ્યપ્રદેશના મુખ્ય મંત્રી શિવરાજસિંહ ચૌહાણે પણ ટ્વીટ કરીને કહ્યું છે કે તેઓ કૂમાં જોડાઈ ગયા છે. તેમણે લોકોને કૂમાં જોડાવવાની અપીલ પણ કરી છે.

નીતિ આયોગે પણ ટ્વીટ કરીને કૂમાં જોડાવવાની જાહેરાત કરી છે.

નીતિ આયોગે લખ્યું છે કે કૂ ઍપનો ભાગ બનવા માટે નીતિ આયોગ આનંદની લાગણી અનુભવે છે. ઍપ ઇનોવેશન ચૅલેન્જમાં કૂ ઍપ સોશિયલ કૅટેગરીમાં વિજેતા બની છે.

'ધ હિંદુ'ના અહેવાલ અનુસાર નાણાં મંત્રાલયના મુખ્ય નાણાકીય સલાહકાર સંજીન સાન્યાલ પણ કૂમાં જોડાવવાના છે. કેન્દ્રીય મંત્રી રવિશંકર પ્રસાદ અને તેમનો વિભાગ પણ કૂમાં ઍકાઉન્ટ છે.

ભારતીય પોસ્ટ, સેન્ટ્રલ બોર્ડ ઑફ ઇન્ડાયરેક્ટ ટૅક્સેસ ઍન્ડ કસ્ટમ્સ અને માયગોવઇન્ડિયા પણ કૂમાં છે. આ ઉપરાંત સંસદસભ્ય તેજસ્વી સૂર્યા, કર્ણાટકના મુખ્ય મંત્રી બી. એસ. યેદુરપ્પા અને પૂર્વ ક્રિકેટર જવાગલ શ્રીનાથ અને અનિલ કુંબલે પણ કૂ પર છે.

કૂ ઍપ્લિકેશન શું છે?

કૂ ઍપ્લિકેશન

કૂ ઍપ્લિકેશન ટ્વિટર જેવી માઇક્રો-બ્લૉગિંગ સાઇટ છે, જે 10 મહિના પહેલાં લૉન્ચ કરવામાં આવી હતી. કૂને ગૂગલ પ્લેસ્ટોર અને આઈઓએસ ઍપસ્ટોર પરથી ડાઉનલોડ કરી શકાય છે.

ટ્વિટરની જેમ તમે કૂમાં તમે પોતાના વિચારો, અપડેટ, તસવીરો અને કોઈ પણ માહિતી શૅર કરી શકો છો.

ગૂગલ પ્લેસ્ટોરમાં કૂ વિશે લખવામાં આવ્યું છે કે...\nદસ્તાવેજની સમાન ભાષામાં સારાંશ:
બુધવારે #kooapp ટ્રૅન્ડ થવા લાગ્યું અને આ એ વખતે ઘટ્યું જ્યારે ભારત સરકાર અને ટ્વિટર વચ્ચે મતભેદ સર્જાયો છે. મોદી સરકારના મંત્રીઓ હવે આ ઍપ પર જોડાઈ રહ્યા છે અને ઍપ ભારતીય હોવાને નાતે એને પ્રમોટ પણ કરી રહ્યા છે.